**Marija Vladimirovna Zakharova** (russisk: Мария Владимировна Захарова; født 24. desember 1975) er en russisk journalist og diplomat. Siden 10. august 2015 har hun vært direktør for avdeling for informasjon og presse ved det russiske utenriksdepartementet i Moskva og er ofte talskvinne i utenrikssaker.

Liv og virke
------------

### Bakgrunn

Marija Zakharova kommer fra en diplomatfamilie. Hun vokste opp i Beijing, hvor foreldrene hennes arbeidet. I 1998 gikk hun ut fra fakultet for internasjonal informasjon ved Moskvas statlige institutt for internasjonal politikk. 

### Karriere

Etter at hun hadde fullført universitetsgraden sin begynte hun å arbeide ved utenriksdepartementet, men var samtidig redaktør for tidsskriftet *Diplomatitcheskiy vestnik*. Fra 2005 til 2008 var hun pressesekretær ved Russlands vedvarende stab i De forente nasjoner i New York. 

I perioden fra 2008 til 2011 hadde hun flere sentrale stillinger ved utenriksdepartementet. Fra 2011 til 2015 var hun visedirektør ved avdeling for informasjon og presse ved utenriksdepartementet. Den 10. august 2015 ble hun utnevnt til direktør for denne avdelingen, og ble den første kvinnen som har hatt denne stillingen. I 2016 ble hun av BBC plassert på listen over 100 eksepsjonelle kvinner.

Zakharova advarte mot at hvis Finland eller Sverige ble med i NATO, ville det få alvorlige politiske og militære konsekvenser.

### Russlands invasjon av Ukraina 2022

16. februar 2022 latterliggjorde hun vestlige advarsler mot den kommende  russiske invasjonen av Ukraina, og bad om å få vite tidsplanen for angrepene så hun kunne planlegge ferien sin.

23. februar, dagen før invasjonen, fikk hun sanksjoner mot seg fra EU som «en sentral figur i regjeringspropaganda» og for å ha «støttet utplassering av russiske styrker i Ukraina». Sanksjonene inkluderte flyforbud og frys av økonomiske midler. Den 8. mars innførte også Australia sanksjoner mot Zakharova, etterfulgt av Japan 18. mars.

Hun har hevdet at russiske styrker ikke bomber byer, og at videoer og bilder som viser dette, er forfalskninger.

Referanser
----------

1. ↑   Komsomolskaja Pravda, www.kp.ru, besøkt 10. november 2020[Hentet fra Wikidata]
2. ↑   «Quiénes son los rusos del círculo íntimo de Vladimir Putin sancionados por EEUU, la UE y Reino Unido»[Hentet fra Wikidata]
3. ↑   www.bbc.com, besøkt 17. desember 2022[Hentet fra Wikidata]
4. ↑  *Directeur du Département de l'information et de la presse*, Utenriksdepartementet til den russiske føderasjonen.
5. ↑  *О назначении М.В.Захаровой директором Департамента информации и печати МИД России*, Министерство иностранных дел Российской Федерации, 10. august 2015.
6. ↑  *BBC 100 Women 2016: Who is on the list?*, BBC, 7. oktober 2019.
7. 1 2   «Dette er Putins propagandadronning», Dagbladet, 19. mars 2022
8. ↑  "Russians ridicule western media on ‘day of no invasion’." *The Guardian*, 16. februar 2022.
9. ↑  "Russian media darlings hit by EU sanctions." *EUobserver*, 24. februar 2022.
10. ↑  Dziedzic, Stephen (8. mars 2022). «New sanctions on Russia as Australia seeks to counter Ukraine invasion misinformation».
11. ↑  "Japan slaps more sanctions on Russian officials and companies." *The Japan Times*, 18. mars 2022

Eksterne lenker
---------------

* Wikiquote: Marija Zakharova – sitater
* (en) Maria Zakharova – kategori av bilder, video eller lyd på Commons Rediger på Wikidata
* (en) Marija Zakharova på Internet Movie Database Rediger på Wikidata

|  |  |
| --- | --- |
| Oppslagsverk/autoritetsdata | Prabook **·** VIAF
 |